বাংলাদেশের জনতাত্ত্বিক সূচক
২০১৮ সালে বাংলাদেশের প্রাক্কলিত জনসংখ্যা ১৬,৬৫,৬৫,৩৩৯ জন। এর মধ্যে প্রতি ৯৭ জন পুরুষের বিপরীতে নারীর সংখ্যা ১০০ জন। জনসংখ্যার মাাপে বাংলাদেশ পৃথিবীর অষ্টম বৃহত্তম দেশ। প্রতি বর্গ কিলোমিটারে ১১২২ জন মানুষ বাস করে। প্রতি বৎসর জনসংখ্যা বৃদ্ধির প্রাক্কলিত হার ১.০৪ শতাংশ। প্রতি ১০ বছর পরপর বাংলাদেশে জনগণনা বা আদমশুমারী (census) করা হয়ে থাকে। বাংলাদেশ পরিসংখ্যান ব্যুরো একটি সরকারী সংস্থা যা বাংলাদেশের জনমিতির খতিয়ান তৈরী করে থাকে।
রাঙ্গুনিয়া উপজেলা
রাঙ্গুনিয়া উপজেলার বর্তমান জনসংখ্যা আনুমানিক প্রায় ৩ লক্ষ ৭০ হাজার। ২০১১ সালে জনসংখ্যা ছিল প্রায় ৩ লক্ষ ৪০ হাজার। এর মধ্যে পুরুষ ১,৩৯,০২৮ জন এবং মহিলা ২,০০,৯৭২ জন। এ উপজেলার জনসংখ্যার মধ্যে ৭৮% মুসলিম, ১৫% হিন্দু, ৬% বৌদ্ধ এবং ১% খ্রিস্টান রয়েছে। এ উপজেলায় বিভিন্ন উপজাতি বিশেষতঃ চাকমা, মারমা গোষ্ঠীর বসবাস রয়েছে, তারাও মূলত বৌদ্ধ ধর্মানুসারী। ভোটারের সংখ্যা ২,৪০,৭১৫ জন। তার মধ্যে পুরুষ ১,২৪,২৬৩ জন ও মহিলা ১,১৬,৪৫২ জন।